recursal/SuperWikiNEXT-32B huggingface dataset:
Το ***Και ο Θεός... έπλασε τη γυναίκα*** (Γαλλικά: ***Et Dieu... crea la Femme***) είναι |Γαλλική δραματική ταινία του 1956 σε σκηνοθεσία Ροζέ Βαντίμ, με πρωταγωνιστές τους Μπριζίτ Μπαρντό, Κουρντ Γιούργκενς και Ζαν Λουί Τρεντινιάν.

Περίληψη
--------

Η Ζυλιέτ Αρντί είναι μια νεαρή ανέμελη κοπέλα στο απόγειο της ομορφιάς της. Οι τρόποι της σκανδαλίζουν τη μικρή επαρχιακή πόλη όπου ζει υιοθετημένη. Μαθαίνει τυχαία ότι ο Αντουάν, ο άντρας που αγαπά, την βλέπει σαν μια περαστική περιπέτεια αλλά είναι έτοιμη να τον ακολουθήσει στην πόλη. Εκείνος την αγνοεί και λίγο αργότερα υπό την απειλή της θετής της μητέρας, ότι θα την στείλει πίσω στο ορφανοτροφείο, παντρεύεται τον μικρότερο αδερφό του Αντουάν, Μισέλ. Το νεαρό ζευγάρι θα γνωρίσει για λίγο την ευτυχία αλλά όταν ο Αντουάν επιστρέφει στο πατρικό σπίτι η κατάσταση θα παρεκτραπεί...

Παραγωγή - Σχόλια
-----------------

Η ταινία έκανε πρεμιέρα στις αίθουσες της Γαλλίας στις 28 Νοεμβρίου του 1956 και προκάλεσε αίσθηση τόσο για τη θεματολογία της όσο και για την ίδια την πρωταγωνίστριά της. Την επόμενη χρονιά προβάλλεται στις Η.Π.Α και λογοκρίνεται, ενώ γίνεται αντικείμενο κατακραυγής και αφορισμών από καθολικές οργανώσεις. Θεωρείται αναμφίβολα ως η ταινία που έκανε τη Μπαρντό σταρ παγκόσμιας ακτινοβολίας και παράλληλα καθιέρωσε την εικόνα της λιγάκι αφελούς, πολύ προκλητικής και απελευθερωμένης γατούλας του σεξ. Παράλληλα οι συμπρωταγωνιστές της, Ζαν Λουί Τρεντινιάν και Κριστιάν Μαρκόν έγιναν, χάρη στην ταινία, αστέρια πρώτου μεγέθους. Ο σκηνοθέτης Ροζέ Βαντίμ, παντρεμένος ήδη με την Μπαρντό, γνώρισε την καταξίωση μέσα από το συγκεκριμένο φιλμ. Ο γάμος του ζευγαριού κατέρρευσε λίγο αργότερα μέσα στην υστερία και τη φρενίτιδα που προκάλεσε στα μίντια της εποχής η ταινία.

Το φιλμ είναι γυρισμένο σχεδόν εξολοκλήρου στο Σαιν-Τροπέ με ελάχιστα γυρίσματα εσωτερικού χώρου να έχουν γίνει στα *Studios de la Victorine* στη Νίκαια. Χρησιμοποιήθηκε 35άρι έγχρωμο φιλμ με Σινεμασκόπ και μονοφωνικό ήχο.

Παραπομπές
----------

1. ↑  www.imdb.com/title/tt0049189/. Ανακτήθηκε στις 16  Απριλίου 2016.
2. 1 2  www.filmaffinity.com/es/film738978.html. Ανακτήθηκε στις 16  Απριλίου 2016.
3. 1 2 3  stopklatka.pl/film/i-bog-stworzyl-kobiete. Ανακτήθηκε στις 16  Απριλίου 2016.
4. 1 2 3 4 5 6 7 8 9 10 11 12 13 14 15 16 17 18  www.imdb.com/title/tt0049189/fullcredits. Ανακτήθηκε στις 16  Απριλίου 2016.
5. ↑  (Τσεχικά) *Česko-Slovenská filmová databáze*. 2001.

Εξωτερικοί σύνδεσμοι
--------------------

* Πληροφορίες για τη μουσική της ταινίας.
* Φωτογραφίες από την ταινία.
* Δοκίμιο Αρχειοθετήθηκε 2008-01-12 στο Wayback Machine. του Chuck Stephens στο Criterion.com

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Η Νίκειος Σχολή
Η Νίκειος Σχολή χτίστηκε το 1928 μετά από δωρεά του Ιωάννη Ζαν Νίκου, με σχέδια που έφερε ο ίδιος από την Στοκχόλμη. Κατά τη διάρκεια του μεσοπολέμου στο Νυμφαίο ζούσαν περίπου 400 παιδιά που φοιτούσαν στη Νίκειο Σχολή, η οποία μέχρι το 1941 φιλοξένησε το Ημιγυμνάσιο και μέχρι το 1980 το Δημοτικό σχολείο. Την δεκαετία του '80 το χωριό ερήμωσε με αποτέλεσμα το κτήριο να εγκαταλειφθεί, όμως το 1986 μία ομάδα κατοίκων αποφάσισαν να ζωντανέψουν το χωριό συντηρώντας τα σπίτια του και φυσικά τη Νίκειο Σχολή. Από το 1993 μέχρι και σήμερα αποτελεί το περιβαλλοντικό κέντρο, του « Αρκτούρος ».
Ο **Δείναρχος** (Κόρινθος, περ. 361 - περ. 291 π.Χ.) ήταν ο τελευταίος από τους δέκα Αττικούς ρήτορες, γιος του Σώστρατου (ή, κατά το λεξικό της *Σούδας*, ο Σωκράτης).

Μετοίκησε από νωρίς στην Αθήνα, και στην ηλικία περίπου των 25 ήταν ήδη ενεργός σαν λογογράφος. Ως ξένος δεν είχε το δικαίωμα να λαμβάνει μέρος στις δημόσιες συζητήσεις. Υπήρξε μαθητής τόσο του Θεόφραστου όσο και του Δημητρίου του Φαληρέως, και είχε από νωρίς αποκτήσει ιδιαίτερη ευφράδεια και προσαρμοστικότητα ύφους.

Στα 324, ο Άρειος Πάγος, κατόπιν συστηματικής έρευνας, άνεφερε ότι εννέα άνδρες είχαν δωροδοκηθεί από τον Άρπαλο, το συλλογικό ταμία του Αλεξάνδρου. Ανατέθηκαν δέκα δημόσιοι κατήγοροι. Ο Δείναρχος έγραψε, για έναν ή και περισσότερους από τους κατήγορους αυτούς, τους τρεις λόγους, που επιζούν και μέχρι σήμερα: *Κατὰ Δημοσθένους*, *Κατὰ Ἀριστογείτονος*, and *Κατὰ Φιλοκλέους*.

Οι πολιτικές προτιμήσεις του Δεινάρχουν ήταν προς μία αθηναϊκή ολιγαρχία κάτω από Μακεδονικό έλεγχο· πρέπει ωστόσο να υπενθυμίζεται ότι δεν ήταν Αθηναίος πολίτης. Οι Αισχίνης και Δημάδης δεν είχαν ανάλογη δικαιολογία. Στην υπόθεση του Αρπάλου, ο Δημοσθένης ήταν χωρίς αμφιβολία αθώος, και το ίδιο ισχύει, προφανώς, και για τους υπόλοιπους κατηγορούμενους. Ωστόσο, ο Υπερείδης, ο πιο ευερέθιστος από τους πατριώτες, ήταν με το μέρος του Δεινάρχου.

Υπό την εποπτεία του παλιού του δασκάλου, του Δημητρίου του Φαληρέως, ο Δείναρχος άσκησε έντονη πολιτική επιρροή. Τα χρόνια μεταξύ του 317 και του 307 ήταν τα πιο αποδοτικά στη ζωή του. Με την πτώση του Δημητρίου του Φαληρέως την αποκατάσταση της δημοκρατίας από το Δημητρίου του Πολιορκητή, ο Δείναρχος καταδικάστηκε σε θάνατο και αποσύρθηκε στην εξορία στη Χαλκίδα στην Εύβοια.

Γύρω στο 292, χάρη στο φίλο του Θεόφραστο, μπόρεσε να επιστρέψει στην Αθήνα, μοιράστηκε τον τόπο διαμονής στη χώρα μαζί με έναν πρώην συνέταιρο, τον Πρόξενο. Αργότερα έκανε αγωγή κατά του Προξένου με την κατηγορία της ληστείας. Ο Δείναρχος πέθανε στην Αθήνα γύρω στο 291 π.Χ..

Παραπομπές
----------

1. 1 2 3  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 119110881. Ανακτήθηκε στις 13  Απριλίου 2021.

Εξωτερικοί σύνδεσμοι
--------------------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Συγγραφέας:Δείναρχος** |

* *Minor Attic Orators, II, Lycurgus. Dinarchus. Demades. Hyperides*, trans. J. O. Burtt, Harvard University Press, Loeb Classical Library, 1954.

  


|  |  |  |  |
| --- | --- | --- | --- |
| 

| π • σ • ε
Δέκα Αττικοί ρήτορες του κανόνα |
| --- |
|  |
| 
* Αισχίνης
* Ανδοκίδης
* Αντιφών
* Δείναρχος
* Δημοσθένης
* Ισαίος
* Ισοκράτης
* Λυσίας
* Λυκούργος
* Υπερείδης
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268224700
* **ΕΒΕ**: 17507
* **AA**: 11187
* **BiblioNet**: **30641**
* LCCN: n85122338
* ISNI: 0000 0003 8683 9458
* GND: 119110881
* SELIBR: 183841
* SUDOC: 030146259
* BNF: cb12162061j (data)
* BIBSYS: 95001347
* NLA: 44498229
* NKC: jn19990210174
* ICCU: CFIV082913
* BNE: XX1367812
* CiNii: DA01466002

 |

 |
Η **διαδικτυακή σύνοδος κορυφής του ΝΑΤΟ του 2022** ήταν μια συνάντηση των αρχηγών κρατών και αρχηγών κυβερνήσεων του ΝΑΤΟ που πραγματοποιήθηκε μέσω διαδικτύου, στις 25 Φεβρουαρίου 2022.  Η συνάντηση πραγματοποιήθηκε κατόπιν αιτήματος των κυβερνήσεων της Λετονίας και της Εσθονίας, μετά τη ρωσική εισβολή στην Ουκρανία το 2022, η οποία είχε ξεκινήσει μια ημέρα νωρίτερα.  Το αίτημα έγινε σύμφωνα με το άρθρο 4 του Βορειοατλαντικού Συμφώνου, το οποίο απαιτεί διαβουλεύσεις όταν "απειλείται η εδαφική ακεραιότητα, η πολιτική ανεξαρτησία ή η ασφάλεια οποιασδήποτε χώρας". 

Στη σύνοδο κορυφής, ο Γενικός Γραμματέας, Γενς Στόλτενμπεργκ, ανακοίνωσε ότι η συμμαχία θα αναπτύξει επιπλέον χερσαίες, θαλάσσιες και αεροπορικές μονάδες στα κράτη μέλη στην Ανατολική Ευρώπη από τη Δύναμη Ταχείας Αντίδρασης του ΝΑΤΟ.  Αυτή ήταν η πρώτη φορά που η δύναμη αντίδρασης αναπτύχθηκε για συλλογική άμυνα.

Παραπομπές
----------

1. ↑  «Extraordinary virtual summit of NATO Heads of State and Government» (στα αγγλικά). *NATO*. 25 February 2022.. Ανακτήθηκε στις 12 April 2022.
2. 1 2 3  Brewster, Murray (25 February 2022). «NATO sending part of response force to shore up European allies threatened by invasion of Ukraine». *CBC News*.. Ανακτήθηκε στις 12 April 2022.
3. 1 2  «Press conference by NATO Secretary General Jens Stoltenberg following the extraordinary virtual summit of NATO Heads of State and Government» (στα αγγλικά). *NATO*. 25 February 2022.. Ανακτήθηκε στις 12 April 2022.
4. ↑  Reuters (25 February 2022). «NATO deploys response force for first time in 'context of collective defense' of Ukraine: Stoltenberg». *National Post*.. Ανακτήθηκε στις 12 April 2022.
Εμπορικό μπουκάλι ρωσικής λεμονάδας (τρία μεγέθη).
Η **λεμονάδα**, αναφερόμενη στην περιοχή της Αττικής ως **λεμονίτα**, είναι ένα δροσιστικό ποτό, αναψυκτικό, από χυμό λεμονιού, ιδιαίτερα διαδεδομένο το Καλοκαίρι κυρίως λόγω της δροσερής του γεύσης. Παρασκευάζεται και πωλείται από πολλές εταιρείες ως αναψυκτικό, σε χάρτινη, πλαστική, ή συσκευασία αλουμινίου. Μπορεί να παρασκευαστεί και στο σπίτι. 

Οι σπιτικές συνταγές είναι πολλές, χυμός από το στύψιμο του λεμονιού που πίνεται ή σκέτος ή με την προσθήκη ζάχαρης, ακόμα και σιρόπι βρασμένης ζάχαρης. Μπορεί να προστεθεί και ανθρακικό με τη χρήση μαγειρικής σόδας, ανάλογα τα γούστα προστίθενται και διάφορα μυρωδικά, όπως Δυόσμος ή Βασιλικός. 

Πριν την ανακάλυψη της εμφιάλωσης, η λεμονάδα πωλούνταν από πλανόδιους μικροπωλητές που στην Ελλάδα λέγονταν λεμοναδοπώλης. Παρασκεύαζαν μόνοι τους την λεμονάδα και πρώτη ύλη ήταν το νερό, η ζάχαρη και το "ξυνό" η το στυμμένο λεμόνι. Πρώτη φορά εμφιαλώθηκε χυμός λεμονάδας από Βιομηχανία στην Ελλάδα ήταν από την ΕΨΑ στον Βόλο το 1924.

Το όνομα Λεμονάδα έχει χρησιμοποιηθεί και σαν τίτλος, όπως η ταινία του αμερικάνικου κινηματογράφου *lemonade stories*, το παιδικό μουσικό συγκρότημα *lemonade mouth*, κ.α.

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **λεμονάδα**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λεμονάδα** |

1. ↑  theinsider insider.gr/index.php?option=com\_content&view=article&id=10523:the-very-fragrant-lemonade&catid=96:tastemixer&Itemid=151 Η απόλυτα αρωματική λεμονάδα Αρχειοθετήθηκε 2015-11-03 στο Wayback Machine.
2. ↑  Οι συνταγές της παρέας Λεμονάδα Αρχειοθετήθηκε 2011-12-11 στο Wayback Machine.
3. ↑  dels, η ιστορία της εταιρείας Αρχειοθετήθηκε 2012-01-02 στο Wayback Machine. στα αγγλικά
4. ↑  Εμπρός φύλλο 27/3/1927, από το ψηφιακό αρχείο της Εθνικής Βιβλιοθήκης
5. ↑  Το Βήμα Χαροντάκης, Δημήτρης ΕΨΑ: ο μεγαλύτερος μικρός εμφιαλωτής της ελληνικής αγοράς
6. ↑  lemonade stories, ιστοσελίδα για την τανία Αρχειοθετήθηκε 2012-01-14 στο Wayback Machine. στα αγγλικά
7. ↑  disney, lemonade mouth Αρχειοθετήθηκε 2011-12-16 στο Wayback Machine. στα γερμανικά

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4125068-0

 |

 |
Η **Ντεμέτ Οζντεμίρ** (τουρκικά: Demet Özdemir, 26 Φεβρουαρίου 1992 - ) είναι Τουρκάλα ηθοποιός, μοντέλο και χορεύτρια. Είναι περισσότερο γνωστή για τον ρόλο της Σανέμ στην τηλεοπτική σειρά *Φτερωτός Θεός*.

Βιογραφία
---------

Γεννήθηκε στις 26 Φεβρουαρίου 1992 στο Ιζμίτ (πρώην Νικομήδεια) και είναι η μικρότερη από τα τρία παιδιά της οικογένειας. Μετακόμισε στην Κωνσταντινούπολη με τη μητέρα και τα αδέρφια της μετά το διαζύγιο των γονιών της, όταν η ίδια ήταν 8 ετών.

Αρχικά, εργάστηκε ως χορεύτρια στο Μπενγού και αργότερα έγινε μέλος της χορευτικής ομάδας Efes Kızları. Η Οζντεμίρ εμφανίστηκε στο μουσικό βίντεο του Μουσταφά Σαντάλ "Ateş Et ve Unut" και λίγο αργότερα συμμετείχε στην σειρά του καναλιού Fox *Sana Bir Sır Vereceğim* μαζί με τους Εσρά Ροναμπάρ, Μουράτ Χαν και Εκίν Κοτς, όπου ενσάρκωσε τον χαρακτήρα της Αϊλίν. 

Αργότερα ενσάρκωσε τον ρόλο της Αϊλά στην σειρά *Αιώνια αγάπη* (*Kurt Seyit ve Şura*) και τον ρόλο της Ντεμέτ ταινία *Tut Sözünü*. Μετά ενσάρκωσε τον ρόλο της Ασλί στην τηλεοπτική σειρά *Çilek Kokusu*. Η Οζντεμίρ εμφανίστηκε και στο μουσικό βίντεο του Μπενγού *"*Hodri Meydan".

Από το 2018 μέχρι το 2019 πρωταγωνίστησε στη σειρά *Φτερωτός Θεός* (*Erkenci Kuş*) στον ρόλο της Σανέμ μαζί με τον Τζαν Γιαμάν. Η σειρά προβαλλόταν στην Ελλάδα από τον τηλεοπτικό σταθμό ΣΚΑΪ.

Τον Νοέμβριο 2019 έγινε εταιρική πρέσβειρα για την Pantene Τουρκίας.

Η Οζντεμίρ πρωταγωνιστεί στη σειρά *Το σπίτι που γεννήθηκες είναι το πεπρωμένο σου* (*Doğduğun Ev Kaderindir*) μαζί με τον Ιμπραήμ Τσελικόλ. Η σειρά είναι παραγωγή της εταιρείας OG Medya, τη σκηνοθεσία της κάνει ο Τσαγρί Μπαϊράκ, το σενάριό της είναι εμπνευσμένο από το μυθιστόρημα της δρα Γκιουλσερέν Μπουνταϊτσίογλου με τίτλο *Camdaki Kız*. Το 1ο επεισόδιο της σειράς προβλήθηκε στις 25 Δεκεμβρίου 2019 στο κανάλι TV8.

Φιλμογραφία
-----------

| Κινηματογράφος |
| --- |
| Έτος | Τίτλος | Ρόλος |
| 2015 | *Tut Sözünü* | Ντεμέτ |
| 2017 | *Sen Kiminle Dans Ediyorsun* | Αϊσέλ |
| Τηλεόραση |
| Έτος | Τίτλος | Ρόλος |
| 2013-2014 | *Sana Bir Sır Vereceğim* | Αϊλίν Γκιουντογντού |
| 2014 | *Kurt Seyit ve Şura* | Αλιά |
| 2015 | *Çilek Kokusu* | Ασλί Κοτσέρ Μαζχάρογλου |
| 2016-2017 | *No...: 309* | Λαλέ Γενιλμέζ Σαριχάν |
| 2018-2019 | *Erkenci Kuş* | Σανέμ Αϊντίν Ντιβίτ |
| 2019-2020 | *Doğduğun ev kaderindir* | Ζεϊνέπ Γκιοκσού Καρατζά |
| Διαφημίσεις |
| Έτος | Διαφήμιση | Ρόλος |
| 2012 | Pegasus Hava Yolları | Η ίδια |
| 2015 | Fresh Company Markasının Reklam Yüzü |
| 2017 | Garnier |
| 2019 | Nike |
| Pantene |

Παραπομπές
----------

1. ↑  nm6122125.
2. ↑  «Erkenci Kuş Full HD izle | Star TV». *startv.com.tr* (στα Τουρκικά). Ανακτήθηκε στις 17 Δεκεμβρίου 2019.
3. ↑  «Σεζόν 2019 - 2020». *www.skaitv.gr*. Αρχειοθετήθηκε από το πρωτότυπο στις 3 Νοεμβρίου 2019. Ανακτήθηκε στις 17 Δεκεμβρίου 2019.
4. ↑  «Pantene Türkiye στο Instagram: "Marka elçimiz @1demetozdemir Azerbaycan'da "Pantene ile #GünBenimGünüm" dedi 💛✨"». *Instagram*. Ανακτήθηκε στις 17 Δεκεμβρίου 2019.
5. ↑  «Doğduğun Ev Kaderindir 2. Sezon 31. Bölüm Tanıtımı». *www.tv8.com.tr*. Ανακτήθηκε στις 17 Δεκεμβρίου 2019.

Εξωτερικοί σύνδεσμοι
--------------------

* Πολυμέσα σχετικά με το θέμα  Demet Özdemir στο Wikimedia Commons
Ο **Εουτζέντ Μπουσπέπα** (2 Ιουλίου 1984), γνωστός ως **Τζέντ Μπουσπέπα**, είναι Αλβανός τραγουδιστής και συνθέτης. Κέρδισε τον μουσικό διαγωνισμό *Festivali i Këngës* με το τραγούδι "Mall" και εκπροσώπησε την Αλβανία στον Διαγωνισμό Τραγουδιού της Eurovision 2018 στην Λισαβόνα κατακτώντας την 11η θέση στον τελικό. Συγκέντρωσε 162 πόντους στον πρώτο ημιτελικό και 184 στον τελικό.

Βιογραφία
---------

Ο Bushpepa γεννήθηκε στις 2 Ιουλίου 1984 στο Ρεσέν. Ξεκίνησε να τραγουδά από μικρή ηλικία και μόλις τελείωσε το λύκειο έφυγε για λίγα χρόνια από την Αλβανία και μετακόμισε στην Ιταλία. Μετά την επιστροφή του στην Αλβανία, ξεκίνησε να εργάζεται ως τραγουδιστής το 2006 στο Top Channel, ένας εθνικός εμπορικός τηλεοπτικός σταθμός που βρίσκεται στα Τίρανα.

Μουσική καριέρα
---------------

Ο Bushpepa μπήκε στο Top Channel το 2006 ως τραγουδιστής και από τότε αποτελεί μέρος της αλβανικής μουσικής σκηνής. Σιγά-σιγά έχει γίνει ένας από τους γνωστότερους τραγουδιστές στην Αλβανία. Η καριέρα του ξεκίνησε με το δημοφιλές αλβανικό ροκ τραγούδι "Maska e Madheshtise", που κυκλοφόρησε το 2007 κατά το φεστιβάλ TOP FEST 4. Στον ίδιο διαγωνισμό, συμμετείχε επίσης με μια ροκ μπάντα που λεγόταν Sunrise, με την οποία τραγούδησε το τραγούδι "Engjell". Μετά από αυτό το δημοφιλές ξεκίνημα, συνέχισε να συμμετέχει σε άλλους διαγωνισμούς και να εργάζεται πάνω σε νέα μουσική.

Ο Bushpepa και η μπάντα του άνοιξαν την συναυλία της ροκ μπάντας Deep Purple που πραγματοποιήθηκε στην Αλβανία τον Μάρτιο του 2007.

Η διεθνής καριέρα του έγινε άξια προσοχής όταν του ζητήθηκε να ανοίξει την συναυλία των Duff McKagan την 1η Ιουνίου 2011 στα Τίρανα. Κατά την διάρκεια ενός παραδοσιακού φεστιβάλ μπύρας στα Κορυτσά στις 18 Αυγούστου 2013, ο Bushpepa τραγούδησε με τον Ron "Bumblefoot" Thal, τον κιθαρίστα των Guns N' Roses. Το 2014 ο Eugent συμμετείχε στην μπάντα Darkology ως τραγουδιστής.

Ο Bushpepa εκπροσώπησε την Αλβανία στον Διαγωνισμό Τραγουδιού της Eurovision το 2018 στην Λισαβόνα με το τραγούδι "Mall".

Βραβεία
-------

* 2008: Best Male Top Fest 5. Enderr Reale ft. Gledis
* 2009: Vodafone Club Top Fest 6. Stine Dreqi
* 2011: Best Male Top Fest 8. Rebel pa Hije Cmimi
* 2015: Cmimi Honorifik *#*TopFestiFundit Top Fest 12. Prane Finishit

Πηγές
-----

* Jordan, Paul (23 December 2017). "Eugent Bushpepa to represent Albania at Eurovision 2018!". *eurovision.tv*
* GrandeRock.com Darkology announces new line-up for tour 2014 Αρχειοθετήθηκε 2017-12-26 στο Wayback Machine.
* The HDI: Bumblefoot in Albania Αρχειοθετήθηκε 2016-04-29 στο Wayback Machine.
* 
* 
* 
*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εουτζέντ Μπουσπέπα** |

* Σελίδα στο Facebook
* Σελίδα στο Twitter
* Σελίδα στο Instagram


|  |  |  |
| --- | --- | --- |
| ΠροκάτοχοςΛιντίτα Χαλίμι**World** | **Συμμετοχή της Αλβανίας στη Eurovision**2018 | ΔιάδοχοςΓιονίντα Μαλίτσι**Ktheju tokës** |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8155707002022410464
* ISNI: 0000 0004 7479 7884
* GND: 1226883176
* MusicBrainz: 913b7d83-d789-47d5-bb16-0115fdd325f0

 |

 |
Ο **Χαφέζ αλ-Άσαντ** (6 Οκτωβρίου 1930 - 10 Ιουνίου 2000) ήταν Σύρος πολιτικός και στρατιωτικός που διετέλεσε πρόεδρος της χώρας μεταξύ 1971 και 2000.

Ο Άσαντ συμμετείχε στο Συριακό πραξικόπημα του 1963 και η νέα ηγεσία τον διόρισε αρχηγό της αεροπορίας. Το 1966 ο Άσαντ συμμετείχε σε δεύτερο πραξικόπημα, το οποίο ανέτρεψε τους συντηρητικούς ηγέτες και έφερε στην ηγεσία του κράτους τους πιο ριζοσπαστικούς του κόμματος Μπάαθ. Ο Άσαντ διορίστηκε υπουργός εθνικής Άμυνας από την νέα κυβέρνηση. Τέσσερα χρόνια αργότερα έκανε τρίτο πραξικόπημα και έθεσε τον εαυτό του ως πλέον τον αδιαφιλονίκητο αρχηγό της Συρίας.

Ο Άσαντ αποριζοσπαστικοποίησε το Μπάαθ όταν ανέλαβε την εξουσία, δίνοντας περισσότερο χώρο στην προσωπική ιδιοκτησία και ενισχύοντας τις σχέσεις με χώρες που οι προκάτοχοι του θεώρησαν οπισθοδρομικές. Συμμάχησε με την Ε.Σ.Σ.Δ. στον ψυχρό πόλεμο με αντάλλαγμα υποστήριξη ενάντια στο Ισραήλ. Όταν ήλθε στην εξουσία οργάνωσε τις κρατικές υπηρεσίες με φανατικό τρόπο (οι Σουνίτες πήραν τον έλεγχο των πολιτικών θεσμών και οι Αλεβίτες τον έλεγχο του στρατού). Η εξουσίες του κόμματος να παίρνει αποφάσεις συλλογικά μεταφέρθηκαν στον πρόεδρο. Η Συριακή κυβέρνηση έπαψε να έχει μονοκομματικό σύστημα με την κανονική έννοια του όρου και μετατράπηκε σε μονοκομματική πολιτεία με ισχυρή προεδρία. Για να παραμείνει αυτό το σύστημα, το κόμμα εγκαθίδρυσε μια προσωπολατρεία γύρω από τον Άσαντ και την οικογένειά του. 

Έχοντας γίνει η κύρια πηγή αποφάσεων στην Συριακή κυβέρνηση, άρχισε να ψάχνει για διάδοχο. Η πρώτη του επιλογή ήταν ο αδελφός του, Ριφάατ, εκείνος όμως προσπάθησε να πάρει την εξουσία το 1983 - 84 όταν η υγεία του Χαφέζ είχε επιδεινωθεί. Αργότερα, όταν ο Χαφέζ ανάκαμψε, ο Ριφάατ εξορίστηκε. Η δεύτερη του επιλογή ήταν ο πρωτότοκος γιος του, Μπασέλ. Αυτός όμως πέθανε σε αυτοκινητιστικό δυστύχημα το 1994 και έτσι ο Χαφέζ διάλεξε την τρίτη του επιλογή, τον μικρότερο γιό του, Μπασάρ, ο οποίος τότε δεν είχε καθόλου πολιτική εμπειρία. Η κίνηση αυτή δεν έγινε αποδεκτή από την Συριακή άρχουσα τάξη, ο Άσαντ όμως συνέχισε με το σχέδιό του και όποιος επίσημος ήταν αντίθετος τον απομάκρυνε. Ο Χαφέζ πέθανε το 2000 και ο Μπασάρ τον διαδέχθηκε στην προεδρία.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12104835f. Ανακτήθηκε στις 10  Οκτωβρίου 2015.
2. 1 2  (Αγγλικά) *Internet Movie Database*. nm0015684. Ανακτήθηκε στις 15  Οκτωβρίου 2015.
3. 1 2  (Αγγλικά) *SNAC*. w6739bgv. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12104835f. Ανακτήθηκε στις 10  Οκτωβρίου 2015.
5. ↑  Ανακτήθηκε στις 9  Ιανουαρίου 2022.
Αμφορέας του ανακτορικού ρυθμού από την Κνωσό, στο Αρχαιολογικό Μουσείο Ηρακλείου (Αρ. Μ. 3884)
Ο αρχαιολογικός όρος **Ανακτορικός ρυθμός** επινοήθηκε από τον σερ Άρθουρ Έβανς για να δηλώσει έναν ιδιαίτερο μορφότυπο («ρυθμό») αγγείων, που παρουσιάσθηκε κατά τη Μεταανακτορική περίοδο του Μινωικού πολιτισμού (Υστερομινωική περίοδος), με ακμή κατά τη φάση LMII (1450 έως 1400 π.Χ.).

Ενώ κατά τη διάρκεια του 16ου αιώνα π.Χ. επικρατεί στη μινωική κεραμεική οι λεγόμενοι ρυθμός της Χλωρίδας και θαλάσσιος ρυθμός, με την αλλαγή του αιώνα περίπου αρχίζει να δημιουργείται μια υποτροπή στη διακοσμητική των αγγείων προς το πλέον σχηματικό («στιλιζαρισμένο») και διακοσμητικό στοιχείο της Καμαραϊκής κεραμεικής. Η ολοκλήρωση της υποτροπής αυτής χαρακτηρίζει την περίοδο 1450 έως 1400 π.Χ. και αποτελεί τον ανακτορικό ρυθμό. Τα διακοσμητικά θέματά του είναι ένας θησαυρός από ζωντανές μορφές εμπνευσμένες από τη φύση, με τη διαφορά ότι διαρκώς και περισσότερο οι μορφές αυτές ζωγραφίζονταν όλο και περισσότερο συμμετρικές, «χάνοντας» σε ζωντάνια. Ταυτοχρόνως εμφανίζεται ως βοηθητικό στοιχείο και η γραμμική διακόσμηση.

Ο ανακτορικός ρυθμός έχει να επιδείξει μεγάλα αγγεία, κυρίως αμφορείς και πίθους, ενώ στο «σχηματολόγιο» της εποχής χαρακτηριστικές είναι και οι πρόχοι Σε κάθε περίπτωση, όλα οι οποίοι βρέθηκαν μόνο στην Κνωσό, γεγονός που οδηγεί στο συμπέρασμα ότι εκεί μόνο αναπτύχθηκε ο ρυθμός αυτός, αφού επιπλέον τα υπόλοιπα μινωικά ανάκτορα καταστράφηκαν περί το 1500 π.Χ. και μόνο το Ανάκτορο της Κνωσού συνέχισε να αποτελεί κέντρο δραστηριότητας για ακόμα 100 έως 150 χρόνια, και σε αυτή ακριβώς την περίοδο καλλιεργήθηκε ο ανακτορικός ρυθμός.

Ανάμεσα στα πιο χαρακτηριστικά δείγματα του ανακτορικού ρυθμού ξεχωρίζει αισθητικά ένας πίθος με ύψος 1,20 μέτρο, χρονολογούμενος στο 1425 π.Χ. περίπου, ο οποίος βρέθηκε στη βασιλική έπαυλη της Κνωσού, στο πλατύσκαλο του κεντρικού κλιμακοστασίου, και ίσως αποτελούσε διακοσμητικό αντικείμενο στη θέση αυτή. Απεικονίζονται επάνω του, λίγο ανάγλυφα, υδροχαρή φυτά, βασική μορφή των οποίων είναι ο πάπυρος. Η διακόσμηση του πίθου αυτού περιλαμβάνει επιπροσθέτως κυματοειδείς γραμμές που αναπαριστούν το νερό, καθώς και ομόκεντροι κύκλοι.

Καθώς ο ανακτορικός ρυθμός εξελισσόταν, οι μίσχοι των λουλουδιών στις απεικονίσεις τους έγιναν λεπτοί σαν νήματα, ενώ τα φύλλα αντικαταστάθηκαν από ρόδακες ή από άλλα ροδακοειδή σχήματα. Τελικώς, περί το 1400 π.Χ. ο ανακτορικός ρυθμός παρεχώρησε τη θέση του σε μία τελευταία περίοδο της μινωικής κεραμικής τέχνης, κατά την οποία τα διακοσμητικά θέματα εκφυλίζονται και χάνουν την οργανική τους ενότητα.

Παραπομπές
----------

1. ↑  Δ.Ν. Μαρωνίτη, Λ. Πόλκα, Κ. Τουλούμη: *Αρχαϊκή Επική Ποίηση* - εγκυκλοπαιδικός οδηγός, [ ΣΤ 2.2: «Kεραμική και αγγειογραφία»

Πηγές
-----

* Λίτσα Κ. Καραντσάβελου: «ανακτορικός ρυθμός» στο λήμμα «Ανακτορικός» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 390
. 

O **Τζον Μάικλ Κράιτον** (αγγλικά:*John Michael Crichton* ), (23 Οκτωβρίου 1942 - 4 Νοεμβρίου 2008) ήταν Αμερικανός συγγραφέας, σεναριογράφος, σκηνοθέτης και παραγωγός. Τα βιβλία του έχουν πουλήσει πάνω από 200 εκατομμύρια αντίτυπα παγκοσμίως, και πάνω από δώδεκα έχουν προσαρμοστεί σε ταινίες. Τα λογοτεχνικά του έργα εμπίπτουν συνήθως στα επιστημονικά είδη, τα τεχνολογικά θρίλερ, τα είδη ιατρικής φαντασίας, καθώς και στην τεχνολογία με έντονα χαρακτηριστικά. Τα μυθιστορήματά του διερευνούν συχνά την τεχνολογία και τις αποτυχίες της ανθρώπινης αλληλεπίδρασης με αυτήν, με αποτέλεσμα την καταστροφή με τη βιοτεχνολογία. Πολλά από τα μυθιστορήματά του έχουν ιατρικό ή επιστημονικό υπόβαθρο, που αντικατοπτρίζουν την ιατρική του κατάρτιση και το επιστημονικό υπόβαθρο του ιδίου.

Ο Μάικλ Κράιτον έλαβε Διδακτορικό δίπλωμα από το Harvard Medical School το 1969, αλλά ποτέ δεν άσκησε την ιατρική, επιλέγοντας αντί αυτού να επικεντρωθεί στη συγγραφή δικών του βιβλίων. Αρχικά γράφοντας με ψευδώνυμο, έγραψε τελικά 26 μυθιστορήματα, συμπεριλαμβανομένων των The Andromeda Strain (1969), The Terminal Man (1972), The Great Train Robbery (1975), Congo (1980), Sphere (1987), Jurassic Park (1990) , Rising Sun (1992), Disclosure (1994), The Lost World (1995), Airframe (1996), Timeline (1999), Prey (2002), State of Fear (2004) και Next (2006). Αρκετά μυθιστορήματα, σε διάφορες φάσεις ολοκλήρωσης, δημοσιεύθηκαν μετά το θάνατό του το 2008.

Ο Κράιτον ασχολήθηκε επίσης με τη κινηματογραφική βιομηχανία και την τηλεόραση. Το 1973, έγραψε και σκηνοθέτησε το Westworld, την πρώτη ταινία που χρησιμοποίησε 2D εικόνες που δημιουργούνται από υπολογιστή. Σκηνοθέτησε επίσης τις ταινίες Coma (1978), The First Great Train Robbery (1979), Looker (1981) και Runaway (1984). Ήταν ο δημιουργός της τηλεοπτικής σειράς Στην Εντατική (1994–2009) και πολλά από τα μυθιστορήματά του προσαρμόστηκαν σε ταινίες, με κυριότερο το franchise Jurassic Park.

Παραπομπές
----------

Εξωτερικοί Σύνδεσμοι
--------------------

* Επίσημη ιστοσελίδα
* Musings on Michael Crichton — News and Analysis on his Life and Works

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 89578936
* **Europeana**: agent/base/60171
* **ΕΒΕ**: 67833
* LCCN: n50018616
* ISNI: 0000 0001 2102 9679
* GND: 119124785
* SELIBR: 182470
* SUDOC: 026805472
* BNF: cb118981671 (data)
* MusicBrainz: cceb95f3-72d4-40a3-85de-28c0f26f6c9b
* NDL: 00436888
* NKC: jn19990001549
* ICCU: CFIV020946
* BNE: XX888707
* CiNii: DA11161340

 |

 |
Τα **13α Βραβεία της Εθνικής Ένωσης Κριτικών των ΗΠΑ**, που δόθηκαν στις 4 Ιανουαρίου 1979, τίμησαν την καλύτερη κινηματογραφική παραγωγή του 1978.

Νικητές
-------

### Καλύτερη Ταινία

1. ***Ετοιμάστε τα μαντίλια σας***</br> 2. *Ο ελαφοκυνηγός*</br> 2. *Μια γυναίκα ελεύθερη*</br> 4. *Ημέρες ευτυχίας*

### Καλύτερος Σκηνοθέτης

1. **Τέρενς Μάλικ – *Ημέρες ευτυχίας***</br> 2. Μπερτράν Μπλιέ – *Ετοιμάστε τα μαντίλια σας*</br> 3. Μάικλ Τσιμίνο – *Ο ελαφοκυνηγός*

### Καλύτερος Ηθοποιός

1. **Γκάρι Μπάσεϊ – *The Buddy Holly Story***</br> 2. Τζον Βόιτ – *Ο γυρισμός*</br> 3. Νικ Νόλτε – *Σκυλίσια καταδίωξη*</br> 4. Μάικλ Κέιν – *Καλιφόρνια Οτέλ*</br> 5. Ρόμπερτ Ντε Νίρο – *Ο ελαφοκυνηγός*

### Καλύτερη Ηθοποιός

1. **Ίνγκριντ Μπέργκμαν – *Φθινοπωρινή σονάτα***</br> 2. Τζέιν Φόντα – *Ο γυρισμός*, *Ελεύθερος καβαλάρης* και *Καλιφόρνια Οτέλ*</br> 3. Τζιλ Κλέιμπουργκ – *Μια γυναίκα ελεύθερη*</br> 4. Μάγκι Σμιθ – *Καλιφόρνια Οτέλ*

### Καλύτερος Β' Ανδρικός Ρόλος

1. **Ρίτσαρντ Φάρνσουορθ – *Ελεύθερος καβαλάρης***</br> 1. **Ρόμπερτ Μόρλεϊ – *Ποιος σκοτώνει τους μεγάλους σεφ;***</br> 3. Κρίστοφερ Γουόκεν – *Ο ελαφοκυνηγός*</br> 4. Μπάρι Μπόστγουικ – *Movie Movie*

### Καλύτερος Β' Γυναικείος Ρόλος

1. **Μέριλ Στριπ – *Ο ελαφοκυνηγός***</br> 2. Μορίν Στέιπλετον – *Εσωτερικές σχέσεις*</br> 3. Μάγκι Σμιθ – *Καλιφόρνια Οτέλ*

### Καλύτερο Σενάριο

1. **Πολ Μαζούρσκι – *Μια γυναίκα ελεύθερη***</br> 2. Μπερτράν Μπιέ – *Ετοιμάστε τα μαντίλια σας*</br> 3. Λάρι Γκέλμπαρτ και Σέλντον Κέλερ – *Movie Movie*</br> 4. Γ. Ντ. Ρίχτερ – *Μακάβρια εισβολή*</br> 5. Γούντι Άλεν – *Εσωτερικές σχέσεις*

### Καλύτερη Φωτογραφία

* Νέστορ Αλμέντρος – *Ημέρες ευτυχίας*

### Ειδική Μνεία

* *Η μάχη της Χιλής*

Παραπομπές
----------

1. ↑  Maslin, Janet (4 January 1979). «Critics Cite ‘Get Out Your Handkerchiefs’». *The New York Times*.. Ανακτήθηκε στις 3 January 2018.
2. ↑  «Berman winner of critics' award». *The Phoenix*. 6 January 1979.. Ανακτήθηκε στις 3 January 2018.

Εξωτερικοί σύνδεσμοι
--------------------

* Προηγούμενα Βραβεία
Το ***Rampage*** είναι arcade βιντεοπαιχνίδι της Bally Midway, που κυκλοφόρησε το 1986, και ανήκει στην Warner Bros.. Στο παιχνίδι, ο παίκτης λαμβάνει το ρόλο τεράστιων τεράτων που προσπαθούν να επιζήσουν από τις στρατιωτικές δυνάμεις που τους επιτίθενται. Κάθε επίπεδο ολοκληρώνεται όταν η εκάστοτε πόλη έχει καταστραφεί ολοσχερώς.

Τρόπος παιχνιδιού
-----------------

Μέχρι τρεις παίκτες μπορούν να χειριστούν τους χαρακτήρες του παιχνιδιού.

Το *Rampage* εξελίσσεται σε πόλεις της βόρειας Αμερικής, στη χρονική διάρκεια 128 ημερών. Ξεκινά στην Peoria του Illinois και τελειώνει στο Plano της ίδιας πολιτείας. Στο τελευταίο, ο παίκτης λαμβάνει το "mega vitamin bonus", το οποίο θεραπεύει όλα τα τέρατα και προσφέρει ένα μεγάλο ποσό πόντων. Έπειτα, ο κύκλος των πόλεων επαναλαμβάνεται για πέντε φορές, και μετά από 768 ημέρες, το παιχνίδι επανεκκινείται, ξεκινώντας πάλι από τη μέρα 1.

Σε μερικά από τα ports του παιχνιδιού, το πρώτο επίπεδο ξεκινά στο Σαν Χοσέ της Καλιφόρνιας και τελειώνει στο Λος Άντζελες, μετά από ένα ταξίδι στη βόρεια Αμερική.

Κυκλοφορία
----------

Υποδοχή
-------

Κληρονομιά
----------

### Sequels

Σχεδόν μία δεκαετία από την κυκλοφορία του παιχνιδιού, κυκλοφόρησε ένα remake με τον τίτλο *Rampage World Tour*, το οποίο ακολούθησε παιχνίδια αποκλειστικά για κονσόλες συμπεριλαμβανομένων των *Rampage 2: Universal Tour*, *Rampage Through Time*, και *Rampage Puzzle Attack*. Το πιο πρόσφατο παιχνίδι της σειράς είναι το *Rampage: Total Destruction*.

### Ταινία

Στις 18 Νοεμβρίου του 2011 ανακοινώθηκε ότι μία ταινία βασισμένη στο παιχνίδι βρίσκεται υπό ανάπτυξη με αβεβαιότητα από τη New Line Cinema, με σκηνοθέτη τον Τζον Ρίκαρντ. Στις 22 Ιουνίου του 2015, ανακοινώθηκε ότι θα σχετίζονται με το εγχείρημα ο ηθοποιός Ντουέιν Τζόνσον και ο παραγωγός Μπο Φλυν. Στις 22 Ιουλίου του 2015 ανακοινώθηκε ότι ο Μπραντ Πέιτον, σκηνοθέτης της San Andreas, θα σκηνοθετήσει την ταινία. Στις 20 Ιουλίου του 2016, αναφέρθηκε ότι η παραγωγή της ταινίας θα ξεκινήσει το Μάρτιο του 2017.

Παραπομπές
----------

1. ↑  «Rampage - Videogame by Bally Midway». *www.arcade-museum.com*. Ανακτήθηκε στις 31 Ιανουαρίου 2017.
2. ↑  «Classic Video Game 'Rampage' Headed to Big Screen From New Line (Exclusive)» (στα αγγλικά). *The Hollywood Reporter*.. Ανακτήθηκε στις 2017-01-31.
3. ↑  «Dwayne Johnson to Star in Film Adaptation of 'Rampage' Video Game» (στα αγγλικά). *The Hollywood Reporter*.. Ανακτήθηκε στις 2017-02-01.
4. ↑  Jr, Mike Fleming (2015-07-22). «‘San Andreas’ Team Reunites For ‘Rampage’; Brad Peyton To Direct Dwayne Johnson In Arcade Game Adaptation» (στα αγγλικά). *Deadline*.. Ανακτήθηκε στις 2017-02-01.
5. ↑  Productions, Seven Bucks. «Seven Bucks Productions And FlynnPictureCo. Sell Muscle Beach Scripted Project To Universal Cable Productions To Be Developed For USA Network». *www.prnewswire.com* (στα Αγγλικά). Ανακτήθηκε στις 31 Ιανουαρίου 2017.
6. ↑  «Brad Peyton Says Rampage Will Be "Emotional, Scary And Real"» (στα αγγλικά). *We Got This Covered*. 2016-11-29.. Ανακτήθηκε στις 2017-01-31.

Εξωτερικοί σύνδεσμοι
--------------------

* Το *Rampage* στο International Arcade Museum
Ο Ορμίσδας Α’ της Περσίας σε νόμισμα
Ο **Ορμίσδας Α’ της Περσίας** ήταν ο τρίτος Πέρσης βασιλιάς της δυναστείας των Σασσανιδών. Βασίλευσε μεταξύ 272 και 273 για την ακρίβεια έναν χρόνο και 10 μέρες, νεώτερος γιος και διάδοχος του Σαπώρη του μέγα. Την περίοδο της βασιλείας του πατέρα του ήταν κυβερνήτης του Χορασάν, συμμετείχε σε όλες τις εκστρατείες του Σαπώρη του μεγάλου εναντίον του Ρωμαίου αυτοκράτορα Βαλεριανού. Σύμφωνα με την Περσική παράδοση της ιστορίας του παππού του Αρδασίρ Α΄  όπως διασώθηκε σε ένα κείμενο των Παχλαβί ήταν γιος μιας κόρης του Μιθράκ ενός Πέρση σατράπη. Οι μάγοι είπαν στον Αρδασίρ ότι ο συντηρητής της δυναστείας του θα προέλθει από το αίμα του Μιθράκ, ο Αρδασίρ ύστερα από αυτό εκτέλεσε όλη την οικογένεια του αλλά μια κόρη του Μιθράκ σώθηκε από έναν βοσκό. Ο γιος του Αρδασίρ Σαπώρης όταν την είδε την ερωτεύθηκε και έκανε μαζί της γιο τον Ορμίσδα, τον αναγνώρισε αργότερα και ο παππούς του Αρδασίρ.
Πέθανε πρόωρα χωρίς απογόνους, τον διαδέχθηκε ο μεγαλύτερος αδελφός του Βαράμης Α΄

Πηγές
-----

* *Touraj Daryaee, Sasanian Persia, (I.B.Tauris Ltd, 2010), 10.*
* *Chisholm, Hugh, ed. (1911). Encyclopædia Britannica(11th ed.). Cambridge University Press.*


|  |  |  |
| --- | --- | --- |
| Προκάτοχος:**Σαπώρης Α΄** | **Βασιλεύς των Βασιλέων270–271** | Διάδοχος:**Βαράμης Α΄** |
Τα **4α Βραβεία της Εθνικής Ένωσης Κριτικών των ΗΠΑ 1968**, που απονεμήθηκαν στις 5 Ιανουαρίου 1970, τίμησαν την καλύτερη κινηματογραφική παραγωγή του 1969.

Οι κριτικοί μέλη που ψήφισαν για τα βραβεία ήταν οι Χόλις Άλπερτ του *Saturday Review*, Χάρολντ Κλούρμαν του *The Nation*, Τζέικ Κοκς του *Time*, Μπραντ Ντάραχ του *Movie*, Πενέλοπε Γκίλιατ του *The New Yorker*, Πολίν Κάελ του *The New Yorker*, ο Στέφαν Κάνφερ του *Time,* Στάνλεϊ Κάουφμαν του *The New Republic*, Ρόμπερτ Κότλοβιτς του *Harper's Magazine*, Τζόζεφ Μόργκενστερν του *Newsweek*, Άντριου Σάρις του *Village Voice*, Ρίτσαρντ Σίκελ του *Life*, Άρθουρ Μ. Σλένινγκερ της *Vogue* και Τζον Σάιμον του *New Leader* .

Νικητές
-------

### Καλύτερη ταινία

* *Z* (21 βαθμοί)

2. *Κλεμμένα φιλιά* (11 πόντοι)3. *Η άπιστη σύζυγος* (10 βαθμοί)

### Καλύτερος Σκηνοθέτης

* Φρανσουά Τρυφό – *Κλεμμένα φιλιά* (12 βαθμοί)

2. Κώστας Γαβράς – *Ζ* (11 βαθμοί)3. Κλοντ Σαμπρόλ – *Η άπιστη σύζυγος* (9 βαθμοί)

3. Μίκλος Γιάνκσο – *Csillagosok, katonák* (9 βαθμοί)

### Καλύτερος Hθοποιός

* Τζον Βόιτ – *Ο καουμπόι του μεσονυχτίου* (18 βαθμοί)

2. Πίτερ Ο' Τουλ – *Αντίο, κύριε Τσιπς* (14 βαθμοί)

3. Μισέλ Μπουκέ – *Η άπιστη σύζυγος* (9 βαθμοί)

3. Ρόμπερτ Ρέντφορντ – *Ο πρωταθλητής του ιλίγγου* και *Οι δύο ληστές* (9 βαθμοί)

### Καλύτερη Ηθοποιός

* Βανέσα Ρέντγκρεϊβ – *Ισιδώρα* (24 βαθμοί)

2. Τζέιν Φόντα – *Σκοτώνουν τ' άλογα όταν γεράσουν* (16 βαθμοί)

3. Βέρνα Μπλουμ – *Medium Cool* (5 βαθμοί)

3. Μάγκι Σμιθ – *Η δεύτερη νιότη της Τζιν Μπρόντι* (5 βαθμοί)

3. Ίνγκριντ Θάλιν – *Οι καταραμένοι* (5 βαθμοί)

### Καλύτερος Β' Ανδρικός Ρόλος

* Τζακ Νίκολσον – *Ξένοιαστος καβαλάρης* (πλειοψηφία – 1η ψηφοφορία)

### Καλύτερος Β' Γυναικείος Ρόλος

* Ντελφίν Σεϊρίγκ – *Κλεμμένα φιλιά* (13 πόντοι)
* Σιάν Φίλιπσ – *Αντίο, κύριε Τσιπς* (13 πόντοι)

3. Βέρνα Μπλουμ – *Medium Cool* (12 βαθμοί)

3. Νταϊάν Κάνον – *Bob & Carol & Ted & Alice* (12 πόντοι)

3. Σίλια Τζόνσον – *Η δεύτερη νιότη της Τζιν Μπρόντι (12 πόντοι)*

### Καλύτερο Σενάριο

* Πολ Μαζούρσκι και Λάρι Τάκερ – *Bob & Carol & Ted & Alice* (22 βαθμοί)

2. Κώστας Γαβράς και Χόρχε Σεμπρούν – *Ζ* (18 πόντοι)

3. Άλβιν Σάρτζεντ – *The Sterile Cuckoo* (6 βαθμοί)

### Καλύτερη Φωτογραφία

* Λουσιέν Μπαλάρντ – *Άγρια συμμορία* (16 πόντοι)

2. Μίροσλαβ Όντριτσεκ – *Επαναστατημένη γενιά* (11 βαθμοί)

3. Χάσκελ Γουέξλερ – *Medium Cool* (8 βαθμοί)

### Ειδικά Βραβεία

* Άιβαν Πάσερ για την ταινία *Διακριτικός φωτισμός*, «πρώτη ταινία μεγάλης πρωτοτυπίας»
* Ντένις Χόπερ «για τα επιτεύγματά του στο *Ξένοιαστο ξαβαλάρη* ως σκηνοθέτης, συνσεναριογράφος και συμπρωταγωνιστής»

Παραπομπές
----------

1. ↑  Weiler, A. H. (6 January 1970). «National Film Critics Crown ‘Z,’ Jon Voight, Miss Redgrave». *The New York Times*.. Ανακτήθηκε στις 3 January 2018.
2. ↑  Morgenstern, Joseph, επιμ. (1970). *Film 69/70: An Anthology by the National Society of Film Critics*. New York: Simon and Schuster.

Εξωτερικοί σύνδεσμοι
--------------------

* Προηγούμενα Βραβεία
Οι **Ταξιαρχίες Ιζ αντ-Ντιν αλ-Κασσάμ** (αραβικά: كَتَائِبُ ٱلشَّهِيدِ عِزُّ ٱلدِّينِ ٱلْقَسَّام, σημ.: *Τάγματα του μάρτυρα Ιζαντιν αλ-Κασσάμ*) είναι η στρατιωτική πτέρυγα της παλαιστινιακής οργάνωσης Χαμάς, η οποία πήρε το όνομά της από τον Σεΐχη Ιζαντίν αλ-Κασάμ. Σήμερα, βρίσκεται υπό την ηγεσία του Μοχάμεντ Ντέιφ και του αναπληρωτή του, Μαρουάν Ίσσα· οι Ταξιαρχίες Αλ-Κασσάμ είναι η μεγαλύτερη και καλύτερα εξοπλισμένη οργάνωση που λειτουργεί στη Γάζα σήμερα.

Δημιουργήθηκε στα μέσα του 1991, με σκοπό την παύση των διαπραγματεύσεων των Συμφωνιών του Όσλο. Από το 1994 έως το 2000, οι Ταξιαρχίες Αλ-Κασσάμ ανέλαβαν την ευθύνη για τη διεξαγωγή αρκετών επιθέσεων κατά Ισραηλινών στόχων.

Στην αρχή της Δεύτερης Ιντιφάντα, η ομάδα έγινε κεντρικός στόχος του Ισραήλ. Οι Ταξιαρχίες Αλ Κασάμ λειτουργούσαν αρκετούς πυρήνες στη Δυτική Όχθη, αλλά οι περισσότεροι από αυτούς καταστράφηκαν μέχρι το 2004 μετά από πολυάριθμες επιχειρήσεις του Ισραηλινού στρατού (IDF). Αντίθετα, η Χαμάς διατήρησε μια ισχυρή παρουσία στη Λωρίδα της Γάζας, που γενικά θεωρείται προπύργιό της. Ο Γιαχία Σινουάρ, πολιτικός ηγέτης της Χαμάς στη Λωρίδα της Γάζας από τον Φεβρουάριο του 2017, είναι στρατιωτικός ηγέτης των Ταξιαρχιών στη Γάζα.

Παραπομπές
----------

1. ↑  (in γαλλική) Christian Chesnot, Michel Goya : "Militairement, le Hamas monte en gamme depuis 2010", *France Culture*, 18 May 2021.
2. ↑  «Al-Quds Brigades says it targets Israeli cities». *www.aa.com.tr*. Ανακτήθηκε στις 20 Μαΐου 2021.
3. ↑  «Hamas: The Palestinian militant group that rules Gaza» (στα αγγλικά). *BBC News*. 2021-05-13.. Ανακτήθηκε στις 2021-05-20.
4. ↑  «About Us». *Al-Qassam Brigades Information Office*. Αρχειοθετήθηκε από το πρωτότυπο στις 11 Νοεμβρίου 2014. Ανακτήθηκε στις 28 Νοεμβρίου 2014.
5. ↑  Cleveland, William L. (1999). *A history of the modern Middle East*Απαιτείται δωρεάν εγγραφή. Westview Press. σελ. 494. ISBN 978-0-8133-3489-9. Αρχειοθετήθηκε από το πρωτότυπο στις 31 Δεκεμβρίου 2012. Ανακτήθηκε στις 8 Αυγούστου 2019.
6. ↑  Schanzer, Jonathan (2003). «The Challenge of Hamas to Fatah». *The Middle East Quarterly*.. Ανακτήθηκε στις 3 December 2014.
7. ↑  Beaumont, Peter (13 February 2017). «Hamas elects hardliner Yahya Sinwar as its Gaza Strip chief». *The Guardian*. Αρχειοθετήθηκε από το πρωτότυπο στις 13 February 2017. .

Εξωτερικοί σύνδεσμοι
--------------------

* Πολυμέσα σχετικά με το θέμα  Izz ad-Din al-Qassam Brigades στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 123699604
* LCCN: n2001053549

 |

 |
Ο **Γιώργος Οικονομίδης** (γενν. στις 10 Απριλίου 1990) είναι Κύπριος ποδοσφαιριστής, ο οποίος αγωνίζεται ως κεντρικός μέσος για την Καρμιώτισσα Πάνω Πολεμιδιών.

Σταδιοδρομία σε συλλόγους
-------------------------

Ο Οικονομίδης ξεκίνησε την επαγγελματική σταδιοδρομία του με το ΑΠΟΕΛ, όπου προηγουμένως είχε περάσει από τις ακαδημίες του. Από το 2009 έως το 2011, αγωνίστηκε με δανεισμό στο Διγενή Ακρίτα Μόρφου.

Τη σεζόν 2012-13, αγωνίστηκε στην ΠΑΑΕΚ.

Τη σεζόν 2013-14, αγωνίστηκε στη Δόξα Κατωκοπιάς. 

Τον Ιούλιο του 2014, εντάχθηκε στην Ομόνοια, με ελεύθερη μεταγραφή.

Στις 4 Ιουλίου 2016, εντάχθηκε με μεταγραφή στην Ανόρθωση, με κόστος 25.000 ευρώ.

Την 1η Ιουλίου 2019, υπέγραψε μονοετή συμβόλαιο με τον Ολυμπιακό Λευκωσίας.

Από το 2020 μέχρι και το 2022 αγωνίστηκε στη Δόξα Κατωκοπιάς και το καλοκάιρι του 2022 υπέγραψε με τη Καρμιώτισσα Πάνω Πολεμιδιών.

Διεθνής σταδιοδρομία
--------------------

Ο Οικονομίδης έχει αγωνιστεί στην Εθνική Κύπρου U21 (12 συμ. 1 γκολ).

Έκανε το ντεμπούτο του στην Εθνική Κύπρου ανδρών στις 28 Μαρτίου 2015, σε ένα αγώνα για τα προκριματικά του Ευρωπαϊκού Πρωταθλήματος 2016 εναντίον του Βελγίου.

Διακρίσεις
----------

**ΑΠΟΕΛ**

* Κύπελλο Κύπρου (1): 2007-08

Παραπομπές
----------

1. ↑  (πολλαπλές γλώσσες) *Transfermarkt*. 130791. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 72b843a9.
3. 1 2  «Ομόνοια: Το παράδειγμα του Γιώργου Οικονομίδη». *www.sigmalive.com*. 4 Φεβρουαρίου 2015.
4. ↑  «ΟΜΟΝΟΙΑ: Υπέγραψε ο Γιώργος Οικονομίδης». *gnomionline.com.cy*. 18 Μαΐου 2014.
5. ↑  «"Κύριος" ο Οικονομίδης». *omada.reporter.com.cy*. 4 Ιουλίου 2016.
6. ↑  «Συνεχίζει στον Ολυμπιακό ο Οικονομίδης». *omada.reporter.com.cy*. 28 Ιουνίου 2019.
7. ↑  «National team career». *www.transfermarkt.com*.
8. ↑  «Ντεμπούτο με την Εθνική για Οικονομίδη». *omonoianews.com*. 28 Μαρτίου 2018.

Εξωτερικοί σύνδεσμοι
--------------------

* Προφίλ στο apoel.com.cy
* Προφίλ στο Transfermarkt.com
Η **Νεβέ Ντεκαλήμ** (εβραϊκά: נְוֵה דְּקָלִים‎) (κυρ. «Όαση φοινίκων») ήταν ισραηλινός οικισμός και κοινότητα στο οικοδομικό τετράγωνο των οικισμών Γκους Κατίφ στη Λωρίδα της Γάζας. Ιδρύθηκε το 1983 μετά την αποχώρηση του Ισραήλ από τη χερσόνησο του Σινά. Η Νεβέ Ντεκαλήμ ήταν περιφερειακό κέντρο για την περιοχή Γκους Κατίφ και έδρα του Περιφερειακού Συμβουλίου Χοφ Αζά. Βρισκόταν μεταξύ του παλαιστινιακού στρατοπέδου προσφύγων Χαν Γιουνίς και της Μεσογείου. Η Νεβέ Ντεκαλήμ εκκενώθηκε τον Αύγουστο του 2005 στο πλαίσιο του μονομερούς σχεδίου απεμπλοκής του Ισραήλ. Μετατράπηκε σε στρατόπεδο εκπαίδευσης από τη Χαμάς.

Ιστορία
-------

Συναγωγή στη Νεβέ Ντεκαλήμ
Ο πληθυσμός αποτελούνταν από περίπου 520 οικογένειες (2.600 άτομα), κυρίως Ορθοδόξων Εβραίων. Ήταν ο μεγαλύτερος εβραϊκός οικισμός στη Λωρίδα της Γάζας και σημαντικό εμπορικό κέντρο για την περιοχή. Η βιομηχανική ζώνη Γκους Κατίφ βρισκόταν στη Νεβέ Ντεκαλήμ. Ο ζωολογικός κήπος Κατιφάρι έκτασης 4,5 εκταρίων φιλοξενούσε εκατοντάδες φίδια, πουλιά και άλλα ζώα.

Εκκένωση εποίκων από τη Νεβέ Ντεκαλήμ, 2005
Από τη δεύτερη Ιντιφάντα μέχρι την εκκένωσή της το 2005, οι μαχητές της Γάζας εκτόξευσαν περίπου 6.000 όλμους και πυραύλους Κασσάμ εναντίον της Νεβέ Ντεκαλήμ. Τον Ιούλιο του 2005, λίγο πριν εφαρμοστεί το σχέδιο απεμπλοκής, δύο άτομα τραυματίστηκαν από πυρά όλμων.

Παραπομπές
----------

1. ↑  Κεντρικό Γραφείο Στατιστικής του Ισραήλ. www.cbs.gov.il/he/publications/doclib/2019/ishuvim/bycode2004.xls.
2. ↑  «Settlements seen across the divide». BBC. 20 June 2005. .
3. ↑  Klein, Aaron (2005-11-18). «Jewish Gaza capital 'Hamas terror camp'». *Ynetnews*.. Ανακτήθηκε στις 1 April 2012.
4. ↑  Synagogues now firing zone
5. ↑  Jewish Gaza capital 'Hamas terror camp'
6. ↑  Israeli zoo poised to evacuate animals
7. ↑  Waiting for a miracle, The Economist
8. ↑  Violence flares up in Gaza Strip
Ο **Πρόεδρος της Αργεντινής** (ισπανικά: *Presidente de Argentina*), επίσημα γνωστός ως ***Πρόεδρος του Αργεντινικού Έθνους και της Αργεντινικής Δημοκρατίας*** (ισπανικά*: Presidente de la Nación Argentina*) είναι ο αρχηγός του κράτους και επικεφαλής της κυβέρνησης της Αργεντινής. Σύμφωνα με το Σύνταγμα της Αργεντινής, ο Πρόεδρος, είναι το ανώτατο όργανο της εκτελεστικής εξουσίας και ο αρχηγός των ενόπλων δυνάμεων.

Σημερινός Πρόεδρος της Αργεντινής, από τις 10 Δεκεμβρίου 2023, είναι ο **Χαβιέρ Μιλέι**, από το Λιμπερταριανό Κόμμα. Διαδέχθηκε στην εξουσία τον Αλμπέρτο Φερνάντες.

Προϋποθέσεις και τρόπος εκλογής
-------------------------------

Για να είναι κάποιο άτομο υποψήφιος πρόεδρος της χώρας, θα πρέπει σύμφωνα με το άρθρο 90 του Συντάγματος της Αργεντινής, να πληροί τις εξής προϋποθέσεις: 

* Να είναι φυσικά γεννημένος πολίτης της Αργεντινής.
* Να είναι μόνιμος κάτοικος της Αργεντινής τουλάχιστον 2 χρόνια.
* Να έχει συμπληρώσει το 30ο έτος της ηλικίας του την ημέρα των εκλογών.
* Να έχει ετήσιο εισόδημα τουλάχιστον 2.000 πέσο.

#### Τρόπος Εκλογής

Σύμφωνα με το άρθρο 94 έως το άρθρο 98 του Συντάγματος της Αργεντινής, η ψηφοφορία ανάδειξης νέου προέδρου, πραγμτοποιείται με το εκλογικό σύστημα των δύο γύρων (ή μόνο από τον πρώτο γύρο σε περίπτωση που κάποιος υποψήφιος λάβει πάνω από 45%). 

Οι εκλογές πραγματοποιούνται μέσω καθολικής και μυστικής ψηφοφορίας, κάθε τέσσερα χρόνια, και υπάρχει δυνατότητα ανανέωσης της θητείας άπαξ.

Παραπομπές
----------

1. ↑  «Argentina 1853 (reinst. 1983, rev. 1994) Constitution - Constitute». *www.constituteproject.org* (στα Αγγλικά). Ανακτήθηκε στις 10 Δεκεμβρίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Presidents of Argentina στο Wikimedia Commons
Η **δικαιοσύνη έργου** είναι μια συγκεκριμένη κατηγορία κοινωνικής δικαιοσύνης που σχετίζεται με την εγγενή ανάγκη των ανθρώπων να εξερευνούν και να ενεργούν στα περιβάλλοντά τους με τρόπους που παρέχουν υγιή επίπεδα πνευματικής διέγερσης και επιτρέπουν την προσωπική φροντίδα και ασφάλεια, διαβίωση, ευχαρίστηση και κοινωνική συμμετοχή.

Οι εμπνεύστριες της έννοιας, οι εργοθεραπεύτριες και κοινωνικές επιστημόνισσες Ann Wilcock από την Αυστραλία και Elizabeth Townsend από τον Καναδά,  υποστηρίζουν ότι η άφθονη έρευνα στις κοινωνικές και συμπεριφορικές επιστήμες καταδεικνύει τις αρνητικές συνέπειες της απομόνωσης, της αισθητηριακής στέρησης, της ανεργίας, του εγκλεισμού, της αποξένωσης και της πλήξης, υποδηλώνοντας ότι η άρνηση των ευκαιριών για εμπλοκή σε σκόπιμες δραστηριότητες που είναι απαραίτητες για την υγεία και την ευημερία δημιουργεί έναν τύπο κοινωνικής αδικίας ή στέρησης έργου,  που έχει χαρακτηριστεί «αδικία έργου». Συλλογιζόμενες ένα ουτοπικό όραμα ενός κόσμου με «δικαιοσύνη έργου», οι εμπνεύστριες της έννοιας σημειώνουν ότι ενώ «η κοινωνική δικαιοσύνη αφορά τις κοινωνικές σχέσεις και τις κοινωνικές συνθήκες της ζωής, η δικαιοσύνη έργου ασχολείται με το τι κάνουν οι άνθρωποι στις σχέσεις τους και στις συνθήκες για την διαβίωσή τους» (σελ. 84).

Αναφορές
--------

1. ↑  Townsend, E.A. &
Wilcock, A. A. Occupational Justice. In C. Christiansen, & E. Townsend,(2004). Introduction to Occupation: The Art and Science of Living. (pp. 243-273). Upper Saddle River, NJ: Prentice-Hall.
2. ↑  Whiteford, G.(2000). Occupational deprivation: Global challenge in the new millennium. *British Journal of Occupational Therapy*, 63(5), 200-204.
3. ↑  Wilcock, A.A. & Townsend, E.A. (2000). Occupational justice: Occupational terminology interactive dialogue. *Journal of Occupational Science*, 7(2), 84-86.
4. ↑  Stadnyk, R.L. Townsend, E.A. & Wilcock, A.A. Occupational justice. In C. Christiansen & E. Townsend (Eds). Introduction to Occupation: The Art and Science of Living (pp. 329-358). Upper Saddle River, NJ: Pearson.
5. ↑  Wilcock, A.A. (1998). An occupational perspective of health. Thorofare, NJ: Slack,
Inc.

Εξωτερικοί σύνδεσμοι
--------------------

* 
* 
* Αρχειοθετήθηκε 2018-01-11 στο Wayback Machine.
Τα **25α Βραβεία της Εθνικής Ένωσης Κριτικών των ΗΠΑ**, που απονεμήθηκαν στις 6 Ιανουαρίου 1991, τίμησαν την καλύτερη κινηματογραφική παραγωγή του 1990.

Νικητές
-------

### Καλύτερη Ταινία

1. ***Τα καλά παιδιά***2. *Οι κλέφτες*

3. *Το γύρισμα της τύχης*

4. *Sweetie*

### Καλύτερος Σκηνοθέτης

1. **Μάρτιν Σκορσέζε – *Τα καλά παιδιά***2. Στίβεν Φρίαρς – *Οι κλέφτες*

3. Τζέιν Κάμπιον – *Sweetie*

### Καλύτερος Ηθοποιός

1. **Τζέρεμι Άιρονς – *Το γύρισμα της τύχης***2. Ντάνι Γκλόβερ – *Να κοιμάσαι θυμωμένος*

3. Ρόμπερτ Ντε Νίρο – *Τα καλά παιδιά* και *Ξυπνήματα*

### Καλύτερη Ηθοποιός

1. **Αντζέλικα Χιούστον – *Οι κλέφτες* και *Οι μάγισσες***

2. Τζόαν Γούντγουορντ – *Ο κύριος και η κυρία Μπριτζ*

3. Τζέσικα Λανγκ – *Men Don't Leave*

3. Ντέμπρα Ουίνγκερ – *Τσάι στη Σαχάρα* and *Η σκοτεινή πλευρά της*

### Καλύτερος Β' Ανδρικός Ρόλος

1. **Μπρους Ντέιβιντσον – *Longtime Companion***

2. Τζο Πέσι – *Τα καλά παιδιά*3. Αλ Πατσίνο – *Ντικ Τρέισι*

3. Τζον Τουρτούρο – *Το πέρασμα του Μίλερ*

### Καλύτερος Β' Γυναικείος Ρόλος

1. **Ανέτ Μπένινγκ – *Οι κλέφτες***

2. Ούμα Θέρμαν – *Χένρι & Τζουν* and *Εκεί που βρίσκεται η καρδιά*

3. Νταϊάν Γουίστ – *Ο ψαλιδοχέρης*

### Καλύτερο Σενάριο

1. **Τσαρλς Μπερνέτ – *Να κοιμάσαι θυμωμένος***

2. Τομ Στόπαρντ – *Ρώσικη εστία*

3. Ντόναλντ Ε. Γουέστλεϊκ – *Οι κλέφτες*

### Καλύτερη Φωτογραφία

1. **Πίτερ Σουστσίτζκι – *Εκεί που βρίσκεται η καρδιά***

2. Ίαν Μπέικερ – *Ρώσικη εστία*

3. Φιλίπ Ρουσλό – *Χένρι & Τζουν*

### Καλύτερη Ξενόγλωσση Ταινία

1. ***Άριελ***2. *Η ζωή και τίποτα άλλο*

3. *Ο Μιλού το Μάη*

### Καλύτερο Ντοκιμαντέρ

1. ***Berkeley in the Sixties***

2. *For All Mankind*

3. *The Big Bang*

### Ειδική Μνεία

* Ρενέ Φερστ
* Ζαν-Λικ Γκοντάρ

Παραπομπές
----------

1. ↑  Fox, David (7 January 1991). «National Critics Laud Scorsese, 'GoodFellas'». *Los Angeles Times*.. Ανακτήθηκε στις 3 January 2018.
2. ↑  «Natl. Critics Group Favors 'Goodfellas'». *Variety*. 13 January 1991.. Ανακτήθηκε στις 3 January 2018.
3. ↑  Carr, Jay (7 January 1991). «'GoodFellas' is national critics' choice». *The Boston Globe*. Αρχειοθετήθηκε από το πρωτότυπο στις 6 March 2016.. Ανακτήθηκε στις 3 January 2018.

Εξωτερικοί σύνδεσμοι
--------------------

* Προηγούμενα Βραβεία